આ સમયે અરવલ્લીના ભીલોની મદદ મહારાણા પ્રતાપના શૌર્ય સરખી જ યશસ્વી છે. ભીલોએ મહારાણાને મદદ જ ન કરી, પરંતુ આશ્રય પણ આપ્યો. બદલામાં પ્રતાપે ભીલોની શૂર સૈનિકો તરીકે મેવાડી સેનામાં ભરતી કરી. ભીલો અને રાજપૂતોના જોડાણને કારણે મુઘલો માટે પ્રતાપને નાથવો હવે આસાન ન હતો. ભીલોના સધિયારામાં દબાઈ અને સંકોચાઈ રહેલો પ્રતાપ હવે જીવંત બનતો જતો હતો. મુઘલો અને રાજા માનસિંહે પ્રતાપને જીવતો પકડવાના મરણિયા પ્રયાસો કર્યા. અનેક તદબીરો રચી. પરંતુ ભીલોની વફાદારી અને પ્રતાપના અંગત શુરાતનને કારણે મુઘલોની કોઈ કારી ફાવી ન હતી.